CELEX: 32006R1681
Language: mt
Date: 2006-11-14 00:00:00
Title: Regolament tal-Kummissjoni (KE) Nru 1681/2006 tal- 14 ta' Novembru 2006 li jistabbilixxi l-koeffiċjenti applikabbli għaċ-ċereali esportati fil-forma ta' Irish whiskey għall-perjodu 2006/2007

900                 MT              Il-Ġurnal Uffiċjali ta’ l-Unjoni Ewropea                   24.12.2008

32006R1681

L 314/14                        IL-ĠURNAL UFFIĊJALI TA’ L-UNJONI EWROPEA                        15.11.2006

                  REGOLAMENT TAL-KUMMISSJONI (KE) Nru 1681/2006

                                       tal-14 ta’ Novembru 2006

li jistabbilixxi l-koeffiċjenti applikabbli għaċ-ċereali esportati fil-forma ta' Irish whiskey
                                    għall-perjodu 2006/2007

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1784/2003 tad-29 ta' Settembru 2003
dwar l-organizzazzjoni komuni tas-suq fiċ-ċereali1,

Wara li kkunsidrat ir-Regolament tal-Kummissjoni (KE) Nru 2825/93 tal-15 ta’ Ottubru 1993
li jistabbilixxi ċerti regoli dettaljati għall-applikazzjoni tar-Regolament tal-Kunsill (KEE) Nru
1766/92 f’dak li jirrigwardja l-iffissar u l-għotjiet ta’ rifużjonijiet aġġustati fir-rigward taċ-
ċereali esportati taħt forma ta’ ċerti spirti tax-xorb2, u b'mod partikolari l-Artikolu 5 tiegħu,

Billi:

(1)        L-Artikolu 4(1) tar-Regolament (KEE) Nru 2825/93 jistabilixxi illi l-kwantitajiet taċ-
           ċereali eliġibbli għar-rifużjoni għandhom ikunu l-kwantitajiet imqiegħda taħt kontroll
           u ddistillati, ippeżati b'koeffiċjent li jrid jiġi ffissat kull sena minn kull wieħed mill-
           Istati Membri interessati. Il-koeffiċjent għandu jesprimi r-relazzjoni bejn il-
           kwantitajiet totali esportati u l-kwantitajiet ikkummerċjalizzati tal-ispirtu tax-xorb
           konċernat, abbażi tax-xejra osservata f’dawn il-kwantitajiet matul l-għadd ta’ snin li
           jikkorrispondi mal-perjodu medju taż-żmien tal-maturazzjoni tal-ispirtu tax-xorb
           konċernat.

(2)        Fid-dawl tat-tagħrif fornut mill-Irlanda dwar il-perjodu mill-1 ta' Jannar sal-
           31 ta' Diċembru 2005, il-perjodu medju tal-maturazzjoni fl-2005 kien ta’ ħames snin
           għall-Irish whiskey.

(3)        Għaldaqstant, jeħtieġ li jiġu ffissati l-koeffiċjenti għall-perjodu mill-1 ta' Ottubru 2006
           sat-30 ta' Settembru 2007.

1
           ĠU L 270, 21.10.2003, p. 78. Ir-Regolament emendat bir-Regolament tal-Kummissjoni (KE)
           Nru 1154/2005 (ĠU L 187, 19.7.2005, p. 11).
2
           ĠU L 258, 16.10.1993, p. 6. Ir-Regolament kif emendat l-aħħar bir-Regolament (KE) Nru 1633/2000
           (ĠU L 187, 26.7.2000, p. 29).
 ---pagebreak--- 24.12.2008      MT             Il-Ġurnal Uffiċjali ta’ l-Unjoni Ewropea                        901

(4)    L-Artikolu 10 tal-Protokoll 3 mal-Ftehim dwar iż-Żona Ekonomika Ewropea
       jipprekludi l-għoti ta' rifużjonijiet fuq l-esportazzjoni lejn il-Liechtenstein, l-Iżlanda u
       n-Norveġja. Barra minn hekk, il-Komunità kkonkludiet ftehimiet ma' ċerti pajjiżi terzi
       li jabolixxu r-rifużjonijiet fuq l-esportazzjoni. Skont l-Artikolu 7(2) tar-Regolament
       (KEE) Nru 2825/93, dan għandu jitqies fil-kalkolu tal-koeffiċjenti għall-perjodu ta-
       żmien 2006/2007,

ADOTTAT DAN IR-REGOLAMENT:

                                            Artikolu 1

Għall-perjodu mill-1 ta’ Ottubru 2006 sat-30 ta’ Settembru 2007, il-koeffiċjenti pprovduti fl-
Artikolu 4 tar-Regolament (KEE) Nru 2825/1993, applikabbli għaċ-ċereali użati fl-Irlanda fil-
produzzjoni tal-Irish whiskey, għandhom ikunu kif speċifikat fl-Anness għal dan ir-
Regolament.

                                            Artikolu 2

Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.

Għandu japplika mill-1 ta’ Ottubru 2006.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 14 ta’ Novembru 2006.

Għall-Kummissjoni
Mariann FISCHER BOEL
Membru tal-Kummissjoni
 ---pagebreak--- 902                MT                Il-Ġurnal Uffiċjali ta’ l-Unjoni Ewropea                    24.12.2008

                                                   ANNESS

                                    Il-koeffiċjenti applikabbli fl-Irlanda

       Perjodu ta’                                       Koeffiċjent applikabbli
      applikazzjoni
                                   għax-xgħir utilizzat fil-                 għaċ-ċereali utilizzati fil-
                                produzzjoni tal-Irish whiskey,             produzzjoni tal-Irish whiskey,
                                        kategorija B3                              kategorija A

Mill-                 0,700                                              1,123
1 ta' Ottubru 2006
sal-
30 ta' Settembru 2007

3
         Inkluż ix-xgħir ipproċessat f'malt.